URDHËR
Nr. 244, datë 21.7.2020
PËR MBYLLJEN E VEPRIMTARISË SË INSTITUCIONIT ARSIMOR PARAUNIVERSITAR PRIVAT, KOPSHTI “MEHMET AKIF”, TIRANË
Në mbështetje të nenit 102 të Kushtetutës së Republikës së Shqipërisë; të neneve 26 dhe 42, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, 
URDHËROJ:
1. Mbylljen e veprimtarisë së institucionit arsimor parauniversitar privat, kopshti “Mehmet Akif”, Tiranë, hapur me urdhër nr. 236, datë 20.6.2006 të ministrit të Arsimit dhe Shkencës, “Për funksionimin e institucionit arsimor privat parauniversitar: - Kopshti ‘Mehmet Akif’”, në emër të fondacionit “Gulistan”, përfaqësuar nga z. Hayrettin Ozkul.
2. Institucioni arsimor parauniversitar privat, kopshti “Mehmet Akif”, Tiranë, ka këto detyrime:
a) të kthejë pagesat e kryera për pjesën e papërfunduar të shkollimit, si dhe çdo detyrim tjetër të papërmbushur që mund të ketë ndaj tyre;
b) të gjitha shpenzimet për kryerjen e procedurave për transferimin e fëmijëve, në zbatim të këtij urdhri, të mbulohen nga institucioni arsimor parauniversitar privat, kopshti “Mehmet Akif”, Tiranë;
c) Të dorëzojë në Zyrën Vendore të Arsimit Parauniversitar, Tiranë, të gjithë dokumentacionin lidhur me veprimtarinë e kryer.
3. Zyra Vendore e Arsimit Parauniversitar, Tiranë, të administrojë dokumentacionin e depozituar nga institucioni arsimor parauniversitar privat, kopshti “Mehmet Akif”, Tiranë.
4. Urdhri nr. 236, datë 20.6.2006, i ministrit të Arsimit dhe Shkencës, “Për funksionimin e institucionit arsimor privat parauniversitar: - Kopshti ‘Mehmet Akif’”, shfuqizohet.

5. Ngarkohen për zbatimin e këtij urdhri, Sekretari i Përgjithshëm në Ministrinë e Arsimit, Sportit dhe Rinisë, Drejtoria e Përgjithshme e Politikave dhe Zhvillimit të Arsimit, Sportit dhe Rinisë, Drejtoria e Derregullimit, Lejeve, Licencave dhe Monitorimit në MASR, Drejtoria e Përgjithshme e Arsimit Parauniversitar, Zyra Vendore e Arsimit Parauniversitar, Tiranë, dhe institucioni arsimor parauniversitar privat, kopshti “Mehmet Akif”, i subjektit fondacioni “Gulistan”.

Ky urdhër hyn në fuqi menjëherë dhe botohet në Fletoren Zyrtare.

